Tájékoztatás a 2022/2023 nevelési évre vonatkozó óvodai beiratkozásról, előzetes felmérésről

Kedves Szülők!

A nemzeti köznevelésről szóló 2011. évi CXC. törvény rendelkezése szerint a gyermeknek ***abban az évben, amelynek augusztus 31. napjáig a harmadik életévét betölti***, /**2018.szeptember 1. és 2019.augusztus 31.között született/ a** nevelési év kezdő napjától legalább napi négy órában óvodai foglalkozáson kell részt vennie.

A mellékelt előzetes felméréssel szeretnénk előre látni, hogy városunkban hány óvodaköteles gyermek ellátásól kell gondoskodnunk 2022.szeptember 1-től. Kérjük a dokumentum kitöltésével segítsék munkánkat!  
*Az alábbiakban tájékoztatjuk Önöket a beiratkozás menetéről, a Előzetes felmérő lap kitöltéséről*:

1. Kérjük, tájékozódjanak, mely óvoda körzetébe tartoznak! ( [www.ullo.hu](http://www.ullo.hu) )
2. A kitöltött előzetes felmérést 2022. március 21-ig kérjük eljuttatni az alábbi mód egyikén:

* email-ben, lefotózva, vagy szkennelt formában visszaküldeni a [rozmannreni@ullohszk.hu](mailto:rozmannreni@ullohszk.hu) címre,
* Humán Szolgáltató Központ postaládájába bedobni (2225.Üllő Ócsai út 8).

Kitöltéssel kapcsolatos információ:

* Olvashatóan (nyomtatott betűvel) kérjük kitölteni a nyomtatványt. (Aláhúzandó részekre is ügyeljenek!)
* Elsősorban azokról a gyermekekről várunk visszajelzést, akik 2022.augusztus 31-ig betöltik a 3. életévüket.
* Előzetes felmérés 3. pont: Ezt abban az esetben kell kitölteni, ha év közben költöztek városunkba, nem a körzetes óvodába került gyermekük és szeretnék, ha átkerülne a körzetesbe.
* Előzetes felmérés 5.pont: A megfelelő indokot alá kell húzni, illetve, ha másik óvodába (másik település) kívánja beíratni a gyermeket, annak pontos megjelölése.

Beíratással kapcsolatos előzetes tájékoztatás:

1. Részletes tájékoztatást a fenntartó ad a törvénynek megfelelő módon és időben.
2. Üllőn a körzetes óvodában a beiratkozás napján jelenjen meg, gyermekével, bemutatva a szükséges dokumentációkat. (Ezeket a részletes tájékoztatásból a későbbiekben megtudhatják.)

Beiratkozás: 2022. 04. 27 (8-1800)

pótnap: 2022.05. 02 (8-1200)

1. Amennyiben Önök nem üllői óvodába kívánják beíratni gyermeküket, az ottani óvoda által meghatározott módon tehetik meg. (Kérjük szándékukat a mellékelt előzetes felmérés 5. pontjában jelölni!)

Kérvényekkel kapcsolatos tudnivalók, határidők:

* Külföldön kezdi a gyermek az óvodát: Kérvényezni kell az Oktatási Hivatal honlapján. A [www.oktatas.hu](http://www.oktatas.hu) oldalon érhető el a bejelentéssel kapcsolatos tájékoztató, amely az általános információk mellett tartalmazza a kérelmek benyújtásával kapcsolatos tudnivalókat: (*Bejelentés az óvodaköteles/tanköteles gyermek, tanuló óvodakötelezettségének/tankötelezettségének külföldön történő teljesítéséről*)
* Szeretné, ha gyermeke 4 éves korában kezdhetné az óvodát: 2022.április 15-ig kell kérvényezni a Vecsés Járási Hivatalban.
* Fogyatékkal élő gyermek felmentése: Járási hivatalban kell kérvényezni a szülőnek.

Az előzetes felmérés és a tájékoztatás az óvodai beíratásról letölthető a [www.ullohszk.hu](http://www.ullohszk.hu) weboldalról, illetve kollégáink személyesen is eljuttatják az Oktatási Hivatal által jelzett családokhoz. Figyeljék postaládájukat!

Kérjük, hogy a határidőket tartsák be!

A csoportbeosztásokról a tagintézmény vezetője dönt!

További információt a [www.oktatas.hu](http://www.oktatas.hu) weboldalon és a 29/320-023 telefonszámon vagy a [rozmannreni@ullohszk.hu](mailto:rozmannreni@ullohszk.hu) kaphatnak.

Üllő, 2022.02.25.

------------------------------------ ----------------------------------

Szabó Katalin Ildikó Farkasné Hárs Jolán

igazgató óvodák szakmai vezetője